
Egwyddorion

Mae’r egwyddorion a ddilynir ar gyfer datblygu Cyrsiau Byr yr un fath â’r rhai ar gyfer dilysu holl ddarpariaeth arall y Brifysgol.

Mae gan y Brifysgol ddyletswydd i sicrhau bod ei chyfrifoldeb am safonau ac ansawdd yn cael eu cyflawni’n effeithiol trwy ei gweithdrefnau ar gyfer cynllunio a chymeradwyo rhaglenni a chyrsiau. Wrth wneud hynny, mae’n ceisio sicrhau bod ystyriaeth briodol yn cael ei rhoi i’r canlynol:

· Pwyntiau cyfeirio allanol, gan gynnwys unrhyw ddatganiadau meincnodi pwnc perthnasol, fframweithiau cenedlaethol ar gyfer cymwysterau Addysg Uwch a, lle bo’n briodol, gofynion Cyrff Proffesiynol, Statudol a Rheoleiddio (PSRBs), cyflogwyr ac unrhyw ddeddfwriaeth genedlaethol/ymrwymiadau cenedlaethol perthnasol i brosesau Ewropeaidd a rhyngwladol

· Cod Ansawdd y QAA

· Cydnawsedd cynigion a datblygiadau â nodau a chenhadaeth y Brifysgol

· Cynllunio academaidd ac adnoddau yn strategol

· Y ddarpariaeth bresennol o fewn y Brifysgol, gan gynnwys unrhyw ddyfarniadau a allai gael eu cynnig ar y cyd â sefydliadau eraill y DU

· Lefel y risg sy’n gysylltiedig â phob cymeradwyaeth/adolygiad a’r lefel uchaf o adnoddau sy’n angenrheidiol i sicrhau bod canlyniadau gofynnol y broses yn cael eu cyflawni

Ni fydd y Brifysgol yn cymeradwyo cynigion ar gyfer cyrsiau byr sy’n dwyn credydau oni bai bod yr Ysgol gysylltiedig yn gallu nodi ‘rhiant’ raglen radd gysylltiedig i weithredu fel angor sicrhau ansawdd. Fel amod cymeradwyo, bydd Arholwr Allanol y rhiant-raglen yn adrodd ar y cwrs byr sy’n dwyn credydau a bydd yn cael ei fonitro a’i adolygu’n gyfnodol yn flynyddol.

Mae’r Brifysgol yn cydnabod pwysigrwydd cyfranogiad allanol yn y broses gymeradwyo er mwyn sicrhau bod cyrsiau byr yn cael eu cynllunio, eu datblygu a’u cymeradwyo yng ngoleuni cyngor annibynnol ac ar gyfer sicrhau tryloywder y broses a chadarnhau safonau. Bwriad cyfranogiad allanol o’r fath yw darparu sicrwydd ar wahanol lefelau:

· I’r tîm sy’n darparu’r cwrs byr
· I’r Brifysgol ei hun wrth fonitro annibyniaeth a gwrthrychedd penderfyniadau a wneir o dan ei gweithdrefnau
· I’w myfyrwyr
· I unrhyw adolygwyr a allai gynnal adolygiadau sy’n allanol i brosesau’r Brifysgol ei hun.
Drwy gyfrwng y broses a ddisgrifir isod, mae’r Brifysgol yn sicrhau bod penderfyniadau cymeradwyo yn cael eu llywio gan ystyriaeth lawn o safonau academaidd a phriodoldeb y cyfleoedd dysgu a fydd yn cael eu cynnig i fyfyrwyr, a bod:
· Y penderfyniad terfynol i gymeradwyo rhaglen neu gwrs byr yn cael ei wneud gan yr awdurdod academaidd, neu’r corff sy’n gweithredu ar ei ran (y Pwyllgor Ansawdd a Safonau Academaidd sy’n derbyn argymhellion gan RASC ac IC - a’r Gyfarwyddiaeth Gwella Ansawdd (QED)) sy’n annibynnol ar yr adran academaidd, neu uned arall sy’n cynnig y rhaglen neu’r cwrs byr.

· Proses gadarnhau, sy’n dangos bod y rhaglen neu’r cwrs wedi ymateb i’r holl bwyntiau gweithredu a nodwyd yn ystod y broses gymeradwyo ac wedi gweithredu arnynt.

Mae’r broses gymeradwyo a pharatoi manylebau modiwlau cwrs byr yn rhoi ysgogiad i dimau addysgu fyfyrio ar, egluro ac integreiddio’n well nodau a deilliannau arfaethedig eu cwrs gyda chynllun a darpariaeth y cwrs. Mae’r manylebau hyn hefyd yn bodloni gofyniad am atebolrwydd.

Mae manylebau modiwlau cwrs byr yn ddisgrifiad cryno o’r deilliannau dysgu arfaethedig, a’r modd y mae’r deilliannau’n cael eu cyflawni a’u dangos. Mae deilliannau dysgu arfaethedig yn ymwneud yn uniongyrchol â’r cwricwlwm, dulliau astudio ac asesu a’r meini prawf a ddefnyddir i asesu perfformiad.

Diffiniadau o gyrsiau byr
Mae Cwrs Byr yn rhaglen astudio a enwir sy’n cynnwys un neu fwy o fodiwlau sy’n cael ei marchnata’n benodol fel Cwrs Byr a enwir.

Enghreifftiau o Gyrsiau Byr:

· Un modiwl newydd, neu gasgliad o fodiwlau newydd, sydd â theitl penodol ac sydd â deilliannau dysgu rhaglen
· Casgliad o fodiwlau presennol wedi’u rhoi at ei gilydd i ffurfio Cwrs Byr a enwir ac sydd â deilliannau dysgu rhaglen

Lefelau a Graddfeydd Credydau:

Gall Cyrsiau Byr fod yn rhai sy’n dwyn credyd neu’n rhai heb gredydau. Bydd Cyrsiau Byr sy’n dwyn credydau yn cael eu diffinio gan:

· nifer penodedig o bwyntiau credyd mewn lluosrifau o 5, ond heb fod yn fwy na 60 credyd ar lefel israddedig a 45 credyd ar lefel ôl-raddedig, ac mae un pwynt credyd yn hafal i 10 awr o ddysgu tybiannol;
· lefel benodol. Bydd hyn yn cyfateb i un o’r lefelau a nodwyd yn y Fframwaith QAA ar gyfer Cymwysterau Addysg Uwch yng Nghymru, Lloegr a Gogledd Iwerddon (FHEQ).

Gall Cyrsiau Byr nad ydynt yn dwyn credydau gael eu nodi yn y modd hwn neu efallai na fyddant. Os na, byddent fel arfer yn cael eu diffinio yn nhermau oriau dysgu tybiannol.





Proses

Cyrsiau Byr

Dylid nodi’r Cwrs Byr yn fformat safonol y Brifysgol gan ddefnyddio’r templedi a’r ffurflen gais ganlynol.

· Crynodeb o’r Cynnig (Profforma 1)

· Templed Manyleb Modiwlau (Profforma 2)

· Ffurflen Gais Cwrs Byr (Profforma 3)

Mae’r rhain ar gael yn y Llawlyfr Academaidd, Cyfrol 2 Adran 05.1 a gellir eu cyrchu drwy’r ddolen ganlynol:

https://outlookuwicac.sharepoint.com/sites/QED/SitePages/AHV2_5_Short%20Courses.aspx

Y Broses Gymeradwyo

Y camau yn y broses gymeradwyo yw:
Cymeradwyaeth Ysgol
Dylai Tîm Rheoli a Chynllunio’r Ysgol gymeradwyo’r cais ar gyfer Cwrs Byr i’w gyflwyno i’r Pwyllgor Datblygu Portffolio, gan gadarnhau yn arbennig bod adnoddau ar gael.

Cymeradwyo’r Achos Busnes

Dylid cyflwyno profformas 1, 2 a 3 i’r QED i’w hystyried gan y Pwyllgor Datblygu Portffolio, sy’n adolygu’n feirniadol yr holl gynigion ar gyfer datblygiad academaidd neu waredu, gan gynnwys y rhai sy’n ymwneud â chyrsiau byr sy’n dwyn credydau. Mae cymeradwyaeth RASC neu IC yn golygu bod yr achos busnes llawn sy’n cwmpasu rhesymeg, cydnawsedd strategol, ffioedd, y farchnad ac adnoddau wedi’i gytuno a bod yr achos academaidd amlinellol yn ddigon cadarn i’r cynnig symud ymlaen i fod yn destun craffu gan y QED a chymeradwyaeth AQSC.

Cymeradwyaeth AQSC

Os caiff ei gymeradwyo, bydd RASC neu IC yn cyfeirio’r cais at y QED ar gyfer dilysu academaidd.

Bydd y QED yn ystyried rhinweddau academaidd cynigion ar gyfer cyrsiau byr a atgyfeiriwyd ati gan RASC neu IC. Mewn perthynas â’r olaf, mae ei chylch gwaith yn cynnwys ystyried lefel credyd a maint y cwrs byr arfaethedig, ei nodau a’i ddeilliannau dysgu, ei ddulliau dysgu, addysgu ac asesu a’i gynnwys dangosol a gwneud argymhelliad i’w gymeradwyo i AQSC.

Mae Cyrsiau Byr yn gofyn am gadarnhad allanol o lefel a swm y credyd, a natur gydlynol y cwrs. Bydd hyn fel arfer yn cael ei wneud gan Arholwr Allanol presennol y pwnc perthnasol.


Y dogfennau sy’n ofynnol ar gyfer cymeradwyo yw:

· Ffurflen Gais Cwrs Byr

· Templed Manyleb Modiwlau

· Cadarnhau o gymeradwyaeth yr Arholwr Allanol (os yw’n berthnasol)

· Cadarnhad o gymeradwyaeth PSRB (os yw’n berthnasol)

· CVs y rhai sy’n darparu’r cwrs byr pan na fyddant yn staff y Brifysgol

Dylid cyflwyno’r dogfennau a nodir uchod i’r QED o leiaf 10 diwrnod cyn dyddiad cyfarfod RASC neu IC, er mwyn rhoi amser i’r aelodau ystyried y cynnig yn llawn.

Ar ôl cymeradwyaeth RASC neu IC, gall y QED argymell cymeradwyo’r cynnig i’r Pwyllgor Ansawdd a Safonau Academaidd, ei wrthod neu ofyn am i waith pellach gael ei wneud ar y cais. Pan fo Cyrsiau Byr yn cynnwys materion moesegol sy’n gofyn am ystyriaeth, gall y QED gyfeirio materion o’r fath at Bwyllgor Moeseg y Brifysgol cyn cymeradwyo.

Unwaith y rhoddir cymeradwyaeth, bydd Clerc y Pwyllgor yn archifo’r dogfennau ac yn anfon copi i’r Gofrestrfa Academaidd i’w cofnodi yn y System Gwybodaeth Myfyrwyr. Ar ôl i hyn gael ei gyflawni, gellir cofrestru myfyrwyr.

Heb ddogfennaeth ategol lawn ar ffurf electronig, ni ellir pasio’r cynnig ar gyfer cwrs byr i’r Gofrestrfa Academaidd i’w brosesu.

Llawlyfr Academaidd 2025/26  –   Cyfrol 2  -   05.4  –   Polisi a  G weithdrefnau  S icrhau  A nsawdd ar gyfer  C yrsiau  B yr  N ad  Y dynt yn  Dwy n C redydau a   Rhai sy ’ n   Dwyn  C redydau   –   Cyflwynwyd 07.12.11; addaswyd 15.05.14,  19.03.15, 27.09.19, 20.12.22, 11.12.25; Diwygiwyd d d iwethaf: 06.02.26  

1  

                                            05.4     POLISI A GWEITHDREFNAU  SICRHAU ANSAWDD AR GYFER  CYRSIAU BYR NAD YDYNT YN  DWYN   CREDYDAU  A   RHAI   SY ’ N  DWYN   CREDYDAU  

